A tandem kerékpárok szabadalmának ideje az 1890-es évek végére tehető.  1898-ban Mikael Pedersen kifejlesztette a saját kétszemélyes tandemét, a Pedersen bicycle-t, ami 24 fontot (10,8 kg), és egy négyszemélyeset, vagy "quad"-ot, ami 64 fontot (29 kg) nyomott . Ezek a Második búr háború alatt is használatban voltak. A tandem népszerűsége hanyatlani kezdett a második világháború után, majd a '60-as években újra felelevenedett. Az Egyesült Királyságban 1971-ben megalapították a  The Tandem Club-ot, új tandemek érkeztek a boltokba francia cégektől, mint a  Lejeune és a Gitane. 1967-ben az USA-ban Bill McReady megalapította a Santana Cycles-t. A modern technológia elősegítette az alkatrészek fejlődését és a váz kialakítását, és sok tandem olyan jól felépített lett, mint a modern csúcskategóriás országúti-, illetve terepkerékpárok.